b'\n_START_ARTICLE_\nLeonard Susskind\n_START_SECTION_\n\xc5\xbdivljenje\n_START_PARAGRAPH_\nSusskind se je rodil v revni judovski dru\xc5\xbeini v Ju\xc5\xbenem Bronxu. Najprej je delal kot in\xc5\xa1talater, da je lahko skrbel za bolnega o\xc4\x8deta. Pozneje se je vpisal v Mestni kolid\xc5\xbe New Yorka kot \xc5\xa1tudent strojni\xc5\xa1tva. Diplomiral pa je iz fizike v letu 1962, \xc4\x8deprav je njegov o\xc4\x8de \xc5\xbeelel, da bi postal farmacevt. Pozneje se je vpisal na Univerzo Cornell, kjer je doktoriral leta 1965. Delal je na Univerzi Yeshiva od 1966 do 1970. Kasneje je od\xc5\xa1el na Univerzo v Tel Avivu. Bil je tudi profesor fizike na Univerzi Stanford.\n_START_SECTION_\nDelo\n_START_PARAGRAPH_\nSusskind je bil eden izmed najmanj treh fizikov, ki so neodvisno odkrili, da se lahko model dvojne resonance pri mo\xc4\x8dni interakciji, ki jo je odkril italijanski fizik Gabriele Veneziano, opi\xc5\xa1e s kvantno mehanskim modelom strun. Podro\xc4\x8dja njegovega delovanja so teorija superstrun, kvantna teorija polja, kvantna statisti\xc4\x8dna mehanika in kvantna kozmologija._NEWLINE_Znan je tudi po dvajset let dolgi debati (znana kot Susskind-Hawkingova bitka) z angle\xc5\xa1kim fizikom, astrofizikom, matematikom in kozmologom Stephenom Hawkingom o delovanju \xc4\x8drnih lukenj. Leta 2013 je skupaj s fizikom Maldaceno predlagal domnevo ER=EPR.\n_START_SECTION_\nNagrade\n_START_PARAGRAPH_\nPrejel je nagrado Sakurai. Leta 2008 je skupaj z Okunom prejel Pomeran\xc4\x8dukovo nagrado za teoreti\xc4\x8dno fiziko.'